Дан Кудса се, такође, обележава у свим муслиманским и арапским земљама. Током Прве интифаде у јануару 1988., Јерусалимски комитет Организације исламске конференције одлучио је да се Дан Кудса обележава на јавним догађајима широм арапског света. У земљама са значајном шиитском популацијом, посебно у Либану где обележавање ове манифестације организује Хезболах, манифестације које се одржавају овог дана су у значајној мери посећене. Он се, такође, одржава у Ираку, палестинском појасу Газе и Сирији. Хамас и Исламски покрет џихада у Палестини подржавају Дан Кудса и одржавају церемоније. Изван Блиског Истока и ширег арапског света, протести Дана Кудса одржани су у Великој Британији, Немачкој, Канади, Шведској, Француској, Сједињеним Државама, као и неким претежно муслиманским земљама у источној Азији.